*Online olvasás- és rajzóra interaktív feladatokkal 2. osztályosoknak*

**Irány az állatkert!**

**1. Találósok**

Mi lehet a megfejtés? Párosítsd az *Állati találósok* című tankocka találós kérdéseit a képekkel! Az állat nevét az i-betűre kattintva megtudhatod. A helyesen párosított találós kérdések és képek eltűnnek.

***Állati találósok***

<https://learningapps.org/watch?v=psghephhk21>

**2. Hol élnek?**

Az *Élőhelyek* című tankockán állatokat és élőhelyeket láthatsz. Meg tudod-e mondani, melyik állatnak hol van az élőhelye? Húzd össze a megfelelő képeket!

***Élőhelyek***

<https://learningapps.org/watch?v=p73wm9cj321>

Olvasd el Pásztohy Panka *Kőelefánt* című meséjét, és figyeld meg, itt milyen állatokról van szó! Milyen élőhelyet alakítottak ki ezeknek az állatoknak az Állatkertben?

**3. Medveszokások**

Olvasd el Páskándi Géza *A medve* című versét a szöveggyűjteményből! Mit tudunk meg a medvéről? Milyen tulajdonságait ismerjük meg? Mit csinál, ha jó a kedve, és mit, amikor morcos? Melyik nevét szereti, melyiket nem?

A versben a barnamedvéről van szó. Milyen medvefajtákat ismerünk még? Párosítsd a *Medvék és mackók* című tankockán a különböző medvéket a nevükkel!

***Medvék és mackók***

<https://learningapps.org/watch?v=p50x8mzjj21>

Biztosan te is ismersz néhány szólást, közmondást a medvékről. Párosítsd a *Medveszólások* című tankockán található szólásokat a jelentésükkel!

***Medveszólások***

<https://learningapps.org/watch?v=p2pz7k71a21>

**4. Mit tennének az állatok?**

Az *Állati szuperképességek* című tankockán párosítsd az állatok képét a szuperképességükkel! Az állat nevét elolvashatod, ha a kép jobb sarkában lévő i-betűre kattintasz.

***Állati szuperképességek***

<https://learningapps.org/watch?v=pitq6drjt21>

Olvasd el Lackfi János *Állatos* című versét a szöveggyűjteményből. Az *Állatos* című tankockán oszd két csoportba a tevékenységeket: Mi az, amit meg tudnak tenni az állatok, és mi az, amit szeretnének tenni?

***Állatos***

<https://learningapps.org/watch?v=pvgax5wq521>

**5. Állatok rács mögött**

Készítsd el az egyik kedvenc állatod képét úgy, mintha az állatkert rácsain keresztül látnád.

Az alaphoz kell egy írólap méretű karton vagy hullámpapír, valamint fehér rajzlap, színes papír, fonal, olló, ragasztó és rajz- vagy festőeszközök.

A rajzlapra rajzold rá az állatot! Festheted temperával, vagy elkészítheted papírkivágással is. Ha készen vagy, vágd ki a lapból!

Az alaplap szélét kb. egy centiméterenként vágd be kb. egy centiméter mélyen.

Ezután ragassz hátteret színes papírból, majd ragaszd rá a kivágott állatot is.

Végezetül készítsd el a rácsokat úgy, hogy fonallal tekered körbe az alaplapot, és minden áthajtásnál beleakasztod a fonalat egy vágatba.

Segítségedre lehet a következő kép:

***Zebra a rács mögött***

<https://www.flickr.com/photos/90591024@N06/8518126887/>